Účel spracúvania osobných údajov 

Prevádzka, správa a bezpečnosť webovej stránky a e-shopu segum.sk

Účel spracúvania osobných údajov:
Zabezpečenie technickej prevádzky, správy, funkčnosti, stability a bezpečnosti webovej stránky www.segum.sk a integrovaného e-shopu, vrátane technického fungovania webových rozhraní a formulárov.
Spracúvanie zahŕňa najmä:
· hosting a technickú správu webovej stránky a e-shopu,
· údržbu, servis a aktualizácie systému,
· monitorovanie dostupnosti a výkonu,
· zabezpečenie ochrany pred neoprávneným prístupom, zneužitím a kybernetickými útokmi,
· logovanie technických udalostí a bezpečnostných incidentov,
· zabezpečenie bezpečného prenosu údajov pri používaní webových rozhraní a formulárov.

Dotknuté osoby alebo kategória dotknutých osôb: 
· návštevníci webovej stránky,
· používatelia webovej stránky a e-shopu,
· osoby využívajúce webové formuláre (objednávkový formulár, kontaktný formulár, formulár na zmenu rozmeru výrobku), v rozsahu technických a bezpečnostných údajov súvisiacich s používaním webovej stránky.
[bookmark: _Hlk131418943]Kategória osobných údajov:
Bežné osobné údaje – technické a prevádzkové údaje.
Zoznam alebo rozsah osobných údajov: 
Spracúvajú sa výlučne technické a prevádzkové údaje, ktoré vznikajú automatizovane pri používaní webovej stránky, e-shopu a webových formulárov, najmä:
· IP adresa zariadenia,
· typ zariadenia, prehliadač, operačný systém, jazykové nastavenia,
· dátum, čas a trvanie návštevy webovej stránky,
· technické údaje o požiadavkách na server (URL, stavové kódy, referrer),
· bezpečnostné a systémové logy (napr. pokusy o zneužitie, chybové hlásenia),
· technické metaúdaje o odoslaní formulára (čas odoslania, IP adresa, technický stav),
· identifikátory relácie a cookies nevyhnutné na technickú prevádzku a bezpečnosť webu.

Právny základ spracúvania osobných údajov: 
Zákonnosť spracúvania osobných údajov:
Čl. 6 ods. 1 písm. f) Nariadenia GDPR – oprávnený záujem Prevádzkovateľa spočívajúci v zabezpečení funkčnosti, stability a bezpečnosti webovej stránky a e-shopu.

Zákonná povinnosť spracúvania osobných údajov: 
Spracúvanie osobných údajov na základe osobitného právneho predpisu sa nevykonáva.

Príjemcovia alebo kategórie príjemcov, ktorým budú osobné údaje poskytnuté:
Sprostredkovateľ podľa čl. 28 Nariadenia GDPR: SEGUM-trade s.r.o., IČO: 35 699 027,
sídlo: Bosákova 5, 851 04 Bratislava, ako poskytovateľ komplexného zabezpečenia prevádzky webovej stránky a e-shopu, technickej a administratívnej správy, správy formulárov a informačných systémov. Sprostredkovateľ môže na spracúvanie osobných údajov využívať ďalších sub-sprostredkovateľov v súlade s čl. 28 ods. 2 a 4 Nariadenia GDPR.

Iný oprávnený subjekt podľa čl. 6 ods. 1 písm. c) GDPR:
Orgány verejnej moci, ktoré majú zákonné oprávnenie na spracúvanie osobných údajov (napr. súdy, orgány činné v trestnom konaní, Úrad na ochranu osobných údajov).

Prenos do tretích krajín:
V rámci tohto účelu spracúvania nedochádza k prenosu osobných údajov do tretích krajín.

Prenos do medzinárodných organizácií: 
Osobné údaje nie sú poskytované do medzinárodných organizácií.

Zverejňovanie osobných údajov: 
Prevádzkovateľ osobné údaje nezverejňuje.

Doba uchovávania osobných údajov / kritérium jej určenia:  
· bežné logy servera – 6 mesiacov,
· bezpečnostné logy – do 1 roka,
· záznamy o incidente alebo technickej chybe – do ich vyriešenia alebo ukončenia súvisiaceho procesu.

Poučenie o forme požiadavky na poskytnutie osobných údajov od dotknutých osôb:
Poskytnutie technických údajov prebieha automatizovane pri návšteve webovej stránky a je nevyhnutné na jej funkčnosť a bezpečnosť. Ak si dotknutá osoba neželá, aby boli tieto údaje spracúvané, nemôže webovú stránku používať.

Zdroj osobných údajov: 
Osobné údaje sú získavané automatizovane prostredníctvom webovej stránky, e-shopového systému, webového servera, bezpečnostných a monitorovacích nástrojov pri návšteve a používaní webovej stránky a jej funkcií.

Informácie o  existencii automatizovaného individuálneho rozhodovania vrátane profilovania:
Prevádzkovateľ vyhlasuje, že na základe poskytnutých osobných údajov nedochádza k automatizovanému individuálnemu rozhodovaniu vrátane profilovania.

